_:nca47f9df8246497682af953559f0f167xb32
<http://schema.org/reviewBody>
"Toto bolo čo? Prosím, ako dokáže pri tejto knihe nebyť niekto nadržaný, či vlhký?\nPodľa mnohých videí od bookstagramerov som verila informáciám, že zo všetkých častí Na dvore z tŕňov a ruží je táto najviac spicy, ale toto som nečakala. Podrobne popísaný se*, doslovné po*no, hard-core si dovolím povedať. Čítať tie kapitoly okolo jednej hodiny ráno nebol síce najlepší nápad, no stálo to za to.\nVidieť cez Nestine oči, čím všetkým si musela prejsť bolo ťažké, toľko bolesti, o ktorej väčšina z nich nemala šancu vedieť. A potom Cassian, sexi okrídlený bojovník s obrovský p... potenciálom. \nPríbeh je písaný z tretieho pohľadu, vďaka čomu máme možnosť vidieť jednu udalosť z viacerých uhľov. \nTak som bola rada, keď sa vyplnili moje túžby z minulej časti. Feyre okolo seba nosí ochranný štít a ja sa výnimočne musím zastať Rhysanda, keďže ho chápem a plne som ho v jeho rozhodovaní podporovala.\nAko vždy musím dať knihe päť hviezdičiek, plný počet, pretože som nenašla ani jednu chybičku. Keďže je kniha preložená z angličtiny, tak som rátala s tým, že tam budú občas nejaké chybičky a aj sa mi ich podarilo nájsť, buď chýbalo písmenko alebo tam bolo niečo zle preložené a potom nedávalo význam.\nScény určené pre starších divákov som hltala slovo po slove, nedokázala som sa od nich odpútať.\nKrásny opis Nestinho i Cassianovho života mi zasiahol srdce, obaja si prešli peklom, každý v tejto sérii si prešiel peklom alebo to peklo vytvoril sám.\nNiekoľkonásobné straty na životoch nechýbali ani v tejto časti a hlavne ku koncu som revala ako malé dieťa.\nKu koncu by som povedala asi len toľko, že pri najbližšej návšteve kníhkupectva asi ukradnem všetky knihy od Sarah, pretože pokiaľ toto bola taká bomba, tak zvyšok bude zrejme rovnaká, pokiaľ nie aj väčšia."
<https://www.martinus.cz/701105-dvur-stribrnych-plamenu/kniha>